KLASA: 003-07/20-01/3

URBROJ: 238-30-32-01-20-1

Donja Zelina, 7.9.2020.

Na temelju:

* [Uputa za sprječavanje i suzbijanje epidemije covid-19 vezano za rad predškolskih ustanova, osnovnih i srednjih škola u školskoj godini 2020./2021.](https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf) HZJZ-a od 24.8.2020.
* [Modela i preporuka za rad u uvjetima povezanima s COVID-19 u pedagoškoj/školskoj godini 2020./2021.](https://mzo.gov.hr/UserDocsImages/dokumenti/Modeli%20i%20preporuke%20za%20rad%20u%20uvjetima%20povezanima%20s%20bolesti%20COVID-19%20u%20-%202020.%20-%202021.%20-%203.%209.%202020..pdf) MZO-a iz rujna 2020.

ravnateljica škole donosi

**Protokol za rad**

**OŠ Ksavera Šandora Đalskog**

**u uvjetima povezanim s bolesti COVID-19**

**Cilj Protokola** je prevencija zaraze i zaštita zdravlja učenika i djelatnika Škole odnosno osiguravanje što sigurnijih uvjeta izvođenja odgojno – obrazovnog rada.

**Odnosi se na razdoblje koje počinje 7. rujna 2020. i bit će na snazi do novih uputa HZJZ-a i MZO-a.**

Prema dogovoru s osnivačem i nadležnim lokalnim stožerom, a u skladu s epidemiološkom situacijom, naša Škola započinje s radom po Modelu A – nastava u školi ( svi učenici su u školi i svi učenici se obvezuju na pridržavanje epidemioloških Uputa HZJZ).

7. rujna 2020. počinje nova nastavna godina.

Prvi tjedan nastave učenici od 5. do 8. razreda započinju s nastavom u jutarnjem turnusu, a učenici od 1. do 4. razreda u poslijepodnevnom turnusu.

Produženi boravak bit će organiziran od utorka, 8.9.2020. za sve učenike prema dogovoru s Gradom Sveti Ivan Zelina i nadležnim lokalnim stožerom u skladu s epidemiološkim mjerama.

Školska kuhinja započinje s radom u četvrtak, 10.9.2020.

Prvog dana nastave svi učenici od 1. do 8.razreda će u školi dobiti po dvije platnene perive maske koje nabavlja i financira Zagrebačka županija.

Ravnatelj škole donosi odluku u slučaju nepoštivanja propisanih mjera, kao što donosi i odluke o redovitom funkcioniranju odgojno - obrazovnog rada u vrijeme prije pandemije.

Upute i mjere prilagođavat će se epidemiološkoj situaciji, kao i svim novim preporukama relevantnih institucija, posebno Svjetske zdravstvene organizacije.

1. **TEMELJNE ODREDBE PROTOKOLA**

Roditelji/skrbnici i svi ostali trebaju učiniti sve kako bi djecu upoznali i poticali s potrebom održavanja razmaka, redovitim pranjem ruku, izbjegavanjem druženja, poštivanjem novih pravila u školi odnosno potrebi čuvanja vlastitog i zdravlja drugih.

**Protokolarnih uputa i preporuka dužni su se pridržavati svi zaposlenici Škole prema područjima svog djelovanja i svi učenici.**

U ustanovi nije dozvoljen boravak djelatnika koji nisu raspoređeni na posao.

Svi djelatnici u svakom trenutku moraju držati preporučenu socijalnu distancu (međusobni razmak od 1.5 m do 2 m) i nositi maske.

Dogovori djelatnika, kada je to moguće, odvijaju se elektroničkom komunikacijom ili mobitelom/telefonom.

U prostoru učionice tijekom boravka djece u njoj može biti predmetni učitelj/učitelji i članovi stručne službe škole. Svima ostalima, boravak je zabranjen.

Izbjegavaju se kontakti djece između skupina. Važno je usvojiti disciplinu redovitog pranja i dezinficiranja ruku te održavanja fizičke distance.

Učenici i zaposlenici su svakodnevno prije polaska u školu dužni izmjeriti tjelesnu temperaturu i u slučaju da im je povišena ne dolaze u školu niti na posao.

Za učenike je nošenje maski obvezno u školskom autobusu, tijekom kretanja školskim hodnicima i pri ulaženju i izlaženju iz škole, a za učenike od 5. do 8. razreda i za vrijeme nastave.

Izvan ustanove zaposlenici, učenici i roditelji pridržavaju se, što je moguće više, pravila zaštite od zaraze koronavirusom.

U školi treba izbjegavati koristiti klimatizacijske uređaje.

Ulazak u školu moguć je samo uz prethodnu najavu.

Ustanova vodi evidenciju ulaska/izlaska: prikuplja imena i prezimena osoba, kontakt podatak i eventualno mjeri temperaturu.

Svaka osoba koja ulazi u školu mora dezinficirati ruke i obuću, imati masku.

U slučaju da netko od zaposlenika ili učenika za vrijeme boravka u školi pokaže simptome koji upućuju na zarazu koronavirusom, škola obavještava nadležnog epidemiologa i postupa prema njegovim uputama.

1. **PRVI DAN NASTAVE U ŠK. GOD. 2020./2021.**

**ZA UČENIKE 1. RAZREDA**

Prvašići, u pratnji samo jednog roditelja dolaze na prijem u školu prema sljedećem rasporedu:

* matična škola u 13.00 h ispred glavnog ulaza u školu
* PŠ Nespeš u 14.00 h na trgu ispred sportske dvorane
* PŠ Gornje Psarjevo u 15.00 h lijevo pokraj škole

Prvašići u školu trebaju ponijeti praznu školsku torbu i pernicu.

Tog prvog dana održat će se i roditeljski sastanci prema dogovoru s učiteljicama također na otvorenom uz pridržavanje epidemioloških mjera.

**ZA UČENIKE OD 2. – 8. RAZREDA**

Raspored rada za prvi dan nastave:

- 5. - 8. razred: od 8.00 h – 9.20 h

- 2. - 4. razred: od 10.30 h – 11.50 h

Razrednici upoznaju učenike s temeljnim odrednicama rada, epidemiološkim mjerama, rasporedom sati i svim ostalim važnim informacijama.

Prvog dana nastave svi učenici nose školske torbe (kako bi mogli preuzeti udžbenike), papuče, pernicu i informativku/bilježnicu.

Od prvog dana moraju se pridržavati svih ranije navedenih mjera.

Školski autobusi kreću s polaznih stanica u 30 ili 40 minuta prije početka nastave kao i dosadašnjih godina.

U školskim autobusima učenici sjede svatko sam u sjedalu i pri ulasku i izlasku iz autobusa trebaju paziti da održavaju razmak od minimalno 1,5m.

Do četvrtka, 10.9. neće biti organizirana prehrana u školi.

Obavijest o terminima i načinu održavanja roditeljskih sastanaka od 2. do 8. razreda roditelji će dobiti naknadno.

1. **ORGANIZACIJA RADA**

Zbog epidemioloških mjera učenici ulaze u školu u nekoliko navrata, ne svi odjednom kao dosadašnjih godina. Zbog toga se kao početak nastave gleda vrijeme kada s ulaskom u školu započinju "A" razredi.

Nastavni sat trajat će 40 minuta na temelju prethodne suglasnosti MZO-a za skraćenje nastavnog sata. Nastava će se uglavnom odvijati u blok satovima i izvoditi se što je više moguće na otvorenom.

Za vrijeme nastave učenici će boraviti veći dio nastave u istoj učionici (izuzev nastave TZK i Informatike). Predmetni učitelji dolaze po učenike u učionicu i vode ih u dvoranu ili u učionicu informatike te ih nakon nastave ponovo vode do njihove učionice.

Nastava TZK odvija se prema [Preporukama za treninge/pripremne utakmice u zatvorenim športskim objektima](https://www.hzjz.hr/wp-content/uploads/2020/03/Preporuke_za_trening_pripremne_utakmice_u_zatvorenom_04_06.pdf) od 4. lipnja 2020.. Za vrijeme lijepog vremena nastava TZK izvodi se na otvorenom.

Učenici sjede jedan do drugog, a ne licem u lice uz primjeren razmak. Učenici do 4. razreda na nastavi ne trebaju nositi maske. Učenici od 5. do 8. razreda moraju nositi maske jer je razmak između učenika u učionicama manji od 1,5 m. Učenici prema potrebi, uz znanje učitelja, izlaze iz učionice.

U školi ne zvoni školsko zvono i svaki razredni odjel u različito vrijeme ima odmor za jelo u školskoj blagovaonici ili holu škole.

**RASPORED UČIONICA:**

**DONJA ZELINA**

učionica br. 1 – 1.a / 8.a

učionica br. 2 – - / 8.b

učionica br. 3 – 1.b / 8.c

učionica br. 4 – PRODUŽENI BORAVAK

učionica br. 5 – 4.a / 5.a

učionica br. 6 – 4.b / 5.b

učionica br. 7 – PRAZNO

učionica br. 8 – 2.a / 6.a

učionica br. 9 – - / 6.b

učionica br. 10 – 3.a / 7.a

učionica br. 11 – 3.b /7.b

učionica br. 12 – INFORMATIKA

učionica br. 13 – 2.b / 6.c

**NESPEŠ**

učionica br. 1 – 4. N / 6 .N

učionica br. 2 – 2. N / 5.N

učionica br. 3 – 3. N / 7. N

učionica br. 4 – 1. N / 8. N

učionica br. 5 – INFORMATIKA

**RASPORED ZVONA:**

**RAZREDNA NASTAVA**

|  |  |
| --- | --- |
| **NIŽI - UJUTRO** | |
| 1. **sat** | 7:50 -8:30 |
| 1. **sat** | 8:30 – 9:10 |
| **3. i 4. sat** | 9:10 – **10:50 autobusi pred školom**  **ODVOZ: 11:10 - petak** |
| **5. sat** | 10:50 – **11:30 autobusi pred školom** **ODVOZ: 11:50 - sri. i čet.** |
| **6. sat** | 11:35 – **12:15 autobusi pred školom** **ODVOZ: 12:35 - pon. i uto.** |

|  |  |
| --- | --- |
| **NIŽI - POSLIJEPODNE** | |
| 1. **sat** | 14:20 – 15:00 |
| 1. **sat** | 15:00 – 15:40 |
| **3. i 4. sat** | 15:40 – **17:20 autobusi pred školom ODVOZ: 17:40 - petak** |
| **5. sat** | 17:20 – **18:00** **autobusi pred školom**  **ODVOZ: 18:20 – sri. i čet.** |
| **6. sat** | 18:00 – **18:40** **autobusi pred školom**  **ODVOZ: 19:00 – pon. i uto.** |

**PREDMETNA NASTAVA**

|  |  |
| --- | --- |
| **VIŠI - UJUTRO** | |
| 1. **sat** | 7:50 – 8:30 |
| 1. **sat** | 8:30 – 9:10 |
| **3. i 4. sat** | 9:10 – 10:50 |
| **5. sat** | 10:50 – **11:30** **autobusi pred školom** |
|  | **ODVOZ: 11:50 – pon. i uto.** |
| **6. sat** | 11:35 -12:15 |
| **7. sat** | 12:20 – **13:00 autobusi pred školom** |
|  | **ODVOZ: 13:20 – sri, čet. i pet.** |

|  |  |  |
| --- | --- | --- |
| **VIŠI - POSLIJEPODNE** | | |
|  | **PONEDJELJAK, UTORAK** | **SRIJEDA, ČETVRTAK, PETAK** |
| 1. **sat** | 13:30 – 14:10 | 12:50 – 13:30 |
| 1. **sat** | 14:10 – 14:50 | 13: 30 – 14:10 |
| **3. i 4. sat** | 14:50 – 16.30 | 14:10 – 15:50 |
| **5. sat** | 16: 30 – **17:10 autobusi pred školom** | 15: 50 – 16:30 |
|  | **ODVOZ: 17:30 – pon. i uto.** | **NEMA ODVOZA NAKON 5. SATA** |
| **6. sat** | 17: 15 – 17:55 | 16: 35 – 17: 15 |
| **7. sat** | 18:00 – **18:40 autobusi pred školom** | 17:20 – **18:00** **autobusi pred školom** |
|  | **ODVOZ: 19:00 – sri., čet. i pet.** | **ODVOZ : 18:20 – sri., čet. i pet.** |

**Izborna nastava Njemačkog jezika**, koja zahtijeva miješanje razrednih odjela, odvijat će se po principu „jedan razredni odjel svaki drugi sat“ u sklopu blok sata.

**Dopunska nastava** će biti provođena za svaku skupinu učenika iz jednog razrednog odjela zasebno, naizmjence po tjednima, a prvenstveno prema potrebi.

**Pojedine izvannastavne aktivnosti i dodatnu nastavu** učitelji će organizirati ovisno o broju zainteresiranih učenika: samo za jedan odjel, naizmjence za dva odjela ili kao nastavu na daljinu u slučaju da su zainteresirani učenici iz više razrednih odjela.

Za razrede za koje se će se trebati organizirati nastava online otvoreni su razredni timovi u Microsoft Teamsu, a učenici će prema rasporedu pristupati u svoju virtualnu učionicu.

1. **PREHRANA U ŠKOLI**

Tijekom drugog bloka koji će trajati 100 minuta učenici će u točno određeno vrijeme, razred po razred, odlaziti na veliki odmor u blagovaonicu ili hol škole.

10 minuta drugog bloka predviđeno je za jelo u blagovaonici, a drugih 10 minuta za boravak na svježem zraku pod nadzorom učitelja i to u skladu s [Organizacija odmora i prehrane Rad predškolskih ustanova, osnovnih i srednjih škola u školskoj godini 2020./2021. - dodatna pojašnjenja](https://www.notarius.hr/Appendix/DDOKU_HR/DDHR20200709N142_15_1.pdf).

**RAZREDNA NASTAVA**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **NIŽI - UJUTRO** | | | **1.** | 9:10 – 1.a, 1.N, 1.P, 4.P | | **2.** | 9:20 – 3. a | | **3.** | 9:30 – 4.b, 4.N, 2.P, 3.P | | **4.** | 9:40 – 2.a | | **5.** | 9:50 – 1.b, 3.N | | **6.** | 10:00 – 3.b | | **7.** | 10:10 – 4.a, 2.N | | **8.** | 10:20 – 2.b | | **9.** | 10:30 – POOS | | |  |  | | --- | --- | | **NIŽI - POSLIJEPODNE** | | | **1.** | 15:40 – 1.a, 1.N, 1.P, 4.P | | **2.** | 15:50 – 3. a | | **3.** | 16:00 – 4.b, 4.N, 2.P, 3.P | | **4.** | 16:10 – 2.a | | **5.** | 16: 20 – 1. b, 3.N | | **6.** | 16:30 – 3.b | | **7.** | 16:40 – 4.a, 2.N | | **8.** | 16:50 – 2.b | | **9.** | 17:00 – POOS | |

**PREDMETNA NASTAVA**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **VIŠI - UJUTRO** | | | **1.** | 9:10 – 8.a, 8.N | | **2.** | 9:20 – 7.a | | **3.** | 9:30 – 5.a, 6.N | | **4.** | 9:40 – 6.a | | **5.** | 9:50 – 8.b, 7.N | | **6.** | 10:00 – 7.b | | **7.** | 10:10 – 5.b, 5.N | | **8.** | 10:20 – 6.b | | **9.** | 10:30 – 8.c | | **10.** | 10:40 – 6.c | | |  |  |  | | --- | --- | --- | | **VIŠI - POSLIJEPODNE** | | | |  | PONEDJELJAK, UTORAK | SRIJEDA, ČETVRTAK, PETAK | | **1.** | 14:50 – 8.a | 14:10 – 8.a, 8.N | | **2.** | 15:00 – 7.a | 14:20 – 7.a | | **3.** | 15:10 – 5.a | 14:30 – 5.a, 6.N | | **4.** | 15:20 – 6.a | 14:40 – 6.a | | **5.** | 15:30 – 8.b | 14:50 – 8.b, 7.N | | **6.** | 15:40 – 7.b | 15:00 – 7.b | | **7.** | 15:50 – 5.b | 15:10 – 5.b, 5.N | | **8.** | 15:00 – 6.b | 15:20 – 6.b | | **9.** | 16:10 – 8.c | 15:30 – 8.c | | **10.** | 16:20 – 6.c | 15:40 – 6.c | |

Učenici neka svakodnevno od kuće donose bočice s tekućinom za piće. Korištenje aparata u školi neće biti moguće kao ni izlaženje van za vrijeme velikog odmora i kupovanje hrane. Svi koji se neće hraniti u školskoj kuhinji hranu trebaju donositi od kuće.

1. **ULAZAK I IZLAZAK UČENIKA I ZAPOSLENIKA IZ ŠKOLE**

**U Školu ne dolaze zaposlenici, učenici i roditelji ukoliko:**

* imaju simptome zarazne bolesti (npr. povišena tjelesna temperatura 37,3 ˚C, kašalj, poteškoće u disanju, poremećaj osjeta njuha i okusa, grlobolja, proljev, povraćanje)
* ako im je izrečena mjera samoizolacije
* ako imaju saznanja da su zaraženi s COVID-19

**Prilikom ulaska u Školu svi zaposlenici obvezno:**

* dezinficiraju ruke
* prolaze kroz dezinfekcijsku barijeru
* zadužena osoba im mjeri temperaturu beskontaktnim toplomjerom
* vodi se evidencija o vrijednostima izmjerene tjelesne temperature i eventualnom postojanju respiratornih simptoma

Ukoliko učenik dolazi u pratnji roditelja/pratitelja (učenici 1. razreda i učenici uključeni u produženi boravak), vodeći računa o rasporedu i mjestu ulaska u školu, pratitelji dovode djecu ( moraju svi imati maske i zadržavati razmak od 1,5 m), a od njih ih preuzima učitelj na ulazu u školu.

Učenici će po dolasku ispred škole stajati u koloni na točno određenom mjestu, a u školu ulaziti na točno određen ulaz za svaku generaciju. U školu ulazi razred po razred s razmakom od 5 do 10 minuta. Nakon ulaska na određenom mjestu učenici obuvaju papuče, ostavljaju jaknu i odmah odlaze u svoju učionicu.

Učenicima predmetne nastave dezinficiraju se ruke po izlasku iz garderobe, a učenici razredne nastave peru ruke sapunom i vodom pri ulasku u učionicu.

U matičnoj školi učenici ulaze na 4 ulaza, u PŠ Nespeš na 2 ulaza, a u PŠ Gornje Psarjevo na glavni ulaz.

**Raspored ulaska razreda u školu za sve lokacije:**

**RAZREDNA NASTAVA:**

**ULAZAK UJUTRO**: 7:35 – 1.a, 2.a, 3.a, 4.a, 1.N, 2.N, 1.P, 2.

7:40 – 1.b, 2.b, 3.b, 4.b, 1.N, 2.N, 1.P, 2.P

**ULAZAK POSLIJEPODNE:** 14:05 – 1.a, 2.a, 3.a, 4.a, 1.N, 2.N, 1.P, 2.

14:10 – 1.b, 2.b, 3.b, 4.b, 3.N, 4.N, 3.P, 4.P

**PREDMETNA NASTAVA:**

**ULAZAK UJUTRO**: 7:35 – 5.a, 6.a, 7.a, 8.a, 5.N, 7.N

7:40 – 5.b, 6.b, 7.b, 8.b, 6.N, 8.N

7:45 – 6.c, 8.c

**ULAZAK POSLIJEPODNE**:

P i U: 13:15 – 5.a, 6.a, 7.a, 8.a, 5.N, 7.N S, Č i P: 12:35 – 5.a, 6.a, 7.a, 8.a, 5.N, 7.N

13:20 – 5.b, 6.b, 7.b, 8.b, 6.N, 8.N 12:40 – 5.b, 6.b, 7.b, 8.b, 6.N, 8.N

13:25 – 6.c, 8.c 12:45 – 6.c, 8.c

Nakon nastave učenici po redoslijedu kako su ulazili u školu, izlaze iz učionica, obuvaju cipele, uzimaju jakne i u pratnji učitelja odlaze u autobuse.

**Obveze učitelja:**

1. ULAZAK U ŠKOLU - svaki učitelj koji ima 1. sat, čeka svoj razred prije početka nastave ispred škole, pazi na ponašanje učenika (distanca, maske) , ulazak i dezinficira im ruke kada izlaze iz garderobe – predmetna nastava. Učenici razredne nastave ruke peru u učionici tekućom vodom i sapunom.

2. PONAŠANJE ZA VRIJEME ODRŽAVANJA NASTAVE - za vrijeme jela s učenicima je u holu učitelj koji ima drugi blok; učenici prije jela peru ili dezinficiraju ruke.

3. IZLAZAK IZ ŠKOLE - učenike do garderobe prate učitelji koji imaju zadnje satove, paze na pridržavanje epidemioloških mjera i smještaju učenike u autobuse na unaprijed određeno mjesto.

Sukladno rasporedu sati određeni su glavni dežurni za svaki nastavni dan u tjednu.

1. **PRIJEVOZ UČENIKA**

Kod organiziranog prijevoza neophodno je pridržavati se propisanih uputa za javni prijevoz: [Preporuke za rad u djelatnosti prijevoza putnika autobusima tijekom epidemije koronavirusa (COVID-19).](https://www.hzjz.hr/wp-content/uploads/2020/03/Preporuke-za-rad-u-djelatnosti-prijevoza-putnika-autobusima-tijekom-epidemije-koronavirusa-COVID-19.pdf)

Učenici trebaju izbjegavati gužvu i okupljanje na stajalištima autobusa.

U autobusu je obvezno nošenje maske.

U školskim autobusima učenici sjede na točno određenim mjestima prema razrađenom rasporedu sjedenja. Učenici iz iste obitelji mogu sjediti jedan do drugoga. Učenici istog razrednog odjela sjede jedan uz drugoga uz poštivanje epidemioloških mjera.

**Polazak autobusa s polaznih stanica:**

BLAŽEVDOL – polazak autobusa 25 min prije početka 1. ulaska učenika u školu

PSARJEVO –  polazak autobusa 25 min prije početka 1. ulaska učenika u školu

BLAŠKOVEC - polazak autobusa 30 min prije početka 1. ulaska učenika u školu

LAKTEC, MAJKOVEC – polazak autobusa 35 min prije početka 1. ulaska učenika u školu

**RAZREDNA NASTAVA  I PREDMETNA NASTAVA - UJUTRO:**

**BLAŽEVDOL** – 7:10 h

**PSARJEVO –** 7:15

**BLAŠKOVEC**– 7:05 h

**LAKTEC, MAJKOVEC** – 7:00 h

**RAZREDNA NASTAVA  - POPODNE:**

**BLAŽEVDOL** – 13:40 h

**PSARJEVO –** 13:40

**BLAŠKOVEC**– 13:35 h

**LAKTEC, MAJKOVEC** – 13:30 h

**PREDMETNA NASTAVA - POPODNE**:

PONEDJELJAK I UTORAK

**BLAŽEVDOL** – 12:50 h

**PSARJEVO –** 12:50

**BLAŠKOVEC**– 12:45 h

**LAKTEC, MAJKOVEC** – 12:40 h

SRIJEDA, ČETVRTAK, PETAK

**BLAŽEVDOL** – 12:10 h

**PSARJEVO –** 12:10

**BLAŠKOVEC**– 12:05 h

**LAKTEC, MAJKOVEC** – 12:00 h

1. **KNJIŽNICA**

Ulazak u školsku knjižnicu radi posudbe i povrata knjiga nije dozvoljen, sukladno uputqma Nacionalne i sveučilišne knjižnice u Zagrebu.

Lektirne naslove knjižničarka u suradnji s predmetnim učiteljem dostavlja u učionicu prema unaprijed dogovorenom terminu. Povrat knjiga vrši se u kutije u razredu. Knjižničarka preuzima knjige i te iste knjige trebaju stajati u izolaciji 72 sata.

1. **ZBORNICA I UREDI**

Učitelji trebaju korištenje zbornice svesti na minimum, izbjegavati fizički kontakt, držati distancu 1,5 m, a ako nije moguće nositi masku.

Učenici ne ulaze u zbornicu.

U urede ravnateljice, tajnice, računovodstva i stručne službe može ući samo jedna osoba, a osobe koje čekaju drže propisani razmak.

1. **SUMNJA NA COVID – 19**

**Znakovi koji upućuju na moguću zarazu COVID-19:**

- povišena tjelesna temperatura (pod pazuhom > 37,2), - simptomi respiratorne bolesti - kašalj, poteškoće u disanju, grlobolja, - poremećaj osjeta njuha i okusa, - gastrointestinalne smetnje (proljev, povraćanje i bol u trbuhu, posebno kod manje djece).

**Učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u Školu.**

**Postupanje u slučaju sumnje na zarazu:**

• Kod pojave navedenih znakova bolesti učenik ili zaposlenik ostaje kod kuće, javlja se najprije telefonom izabranom liječniku obiteljske medicine, koji odlučuje o testiranju prema liječničkoj indikaciji. O navedenom roditelj ili zaposlenik telefonom obavještava Školu.

• Ako se znakovi bolesti jave tijekom boravka u Školi, odmah treba pozvati roditelja te učenika izolirati u prikladnoj prostoriji do dolaska roditelja, a zaposlenik (pedagog, psiholog ili knjižničar) koji nadzire učenika treba koristiti vizir, masku i jednokratnu pregaču. Po odlasku učenika iz Škole, dezinficira se prostorija u kojoj je učenik bilo izoliran, zaštitna oprema se zbrinjava na odgovarajući način, a ruke se operu vodom i sapunom ili dezinficiraju.

• Oboljeli zaposlenik odmah napušta Školu.

• Ravnatelj odmah javlja nadležnom epidemiologu/školskom liječniku: svako grupiranje osoba sa sumnjom na COVID-19 (dva i više zaposlenika i/ili učenika sa sumnjom iz iste sobe/učionice/hodnika i sl.) kao što se to radi i u slučaju drugih zaraznih bolesti koje se obavezno prijavljuju u Republici Hrvatskoj, a prema Listi zaraznih bolesti čije je sprečavanje i suzbijanje od interesa za Republiku Hrvatsku.

• **Svaku pojedinačnu potvrđenu infekciju COVID-19 koju zaposlenik, odnosno roditelj imaju obavezu žurno javiti ravnatelju Škole**. Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s odgojno-obrazovnim radom, dok se kod grupiranja osoba sa znakovima bolesti postupa sukladno mišljenju liječnika. Kada se kod učenika ili zaposlenika utvrdi zaraza COVID-19, postupa se sukladno odluci nadležnog epidemiologa što, između ostalog, znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.

**Soba za samoizolaciju:**

**Matična škola**

Predmetna nastava - učionica POOS - a

Razredna nastava - učionica br. 7

**PŠ Nespeš** - kabinet pokraj zbornice

**PŠ Gornje Psarjevo** - prostor na kraju toaleta

1. **ZAPOSLENICI I UČENICI S KRONIČNIM BOLESTIMA**

Zaposlenici s kroničnim bolestima koje možebitno predstavljaju veći rizik za razvoj težih oblika bolesti COVID-19 (djelatnici s respiratornim, kardiovaskularnim, malignim bolestima, dijabetesom, imunodeficijencijama) preporučuje se nošenje maske.

Smatra se da samo izrazito vulnerabilne (ranjive) osobe ne smiju raditi u Školi, dok osobe s većinom kroničnih bolesti mogu raditi u školi. Za svaku izrazito vulnerabilnu osobu (zaposlenik i učenik) ili osobu koja dijeli kućanstvo s izrazito vulnerabilnom osobom, potrebno je pojedinačno razmotriti situaciju uzimajući u obzir aktualnu epidemiološku situaciju. Odluku o tome donosi liječnik obiteljske medicine za zaposlenika, a školske medicine za učenika kao i za mogućnost ne nošenja maske.

1. **UPUTE ZA RODITELJE**

Molimo roditelje da redovito prate zdravstveno stanje svoga djeteta te da o svakoj promjeni obavijeste razrednika. Iznimno je važno da razrednik prvi sazna za sve eventualne probleme kako bi škola pravovremeno i valjano reagirala.

Prije dolaska u školu roditelji moraju djetetu do 4. razreda izmjeriti temperaturu i zapisati u bilježnicu koju dijete svakog dana pokazuje učitelju. Učenici od 5. do 8. razreda samostalno mjere temperaturu. Ukoliko je temperatura povišena (iznad 37.2) učenik ne ide u školu nego obavještava roditelje te se kontaktira liječnika.

Roditelji prilikom ulaska i boravka u školi (samo uz najavu) obvezno nose masku, obavezno dezinficiraju dlanove te potplatima obuće prolaze kroz dezinfekcijsku barijeru na ulazu.

Ukoliko dijete u školu dolazi u pratnji, u školu, odnosno do škole dijete dovodi i odvodi roditelj ili druga osoba koja s djetetom živi u istom kućanstvu i koja ne pripada rizičnoj skupini ( starija od 65 godina, kronični bolesnik...).

Roditelji prilikom dolaska i odlaska zadržavaju definirani razmak (1,5 m) i ne zadržavaju se u dvorištu škole, niti ispred nje.

Roditelji s povišenom temperaturom ili s respiratornim smetnjama, kao i oni koji su bili u mogućem riziku od zaraze ili su u izolaciji ne dovode djecu u školu.

Roditeljima nije dozvoljen ulazak u školu bez prethodne najave i dogovora s učiteljem ili drugom osobom koju roditelj treba.

Roditeljski sastanci/sastanci Vijeća roditelja organiziraju se online ili na prostoru školskog dvorišta, a u iznimnim situacijama organiziraju se u prostoru škole poštujući sve epidemiološke mjere.

1. **ODRŽAVANJE SASTANAKA, VIJEĆA I INFORMACIJA TIJEKOM PANDEMIJE**

Roditeljski sastanci te rad Školskog odbora i Školskih vijeća odvijat će se u online okruženju(MSTeams, mail, viber, mobitel/telefon, wapp) ili drugom obliku koji jamči fizički razmak i poštivanje mjera ( školsko dvorište ili hol matične škole).

Informacije za roditelje odvijat će se također u online okruženju (MSTeams, mail, viber, mobitel/telefon, wapp) ili ispred škole u dogovoru s učiteljem uz pridržavanje epidemioloških mjera.

1. **DEZINFEKCIJA I PROVJETRAVANJE**

**Škola se dezinficira i provjetrava nekoliko puta dnevno.** Između turnusa je sat vremena razmaka zbog temeljite dezinfekcije škole.

**Dezinfekcija:** dodirne površine kao što su kvake, ručke na prozorima, radne površine, tipkovnice, slavine u toaletima i kuhinjama, tipke vodokotlića, prekidači za struju te druge dodirne površine koje koristi veći broj osoba neophodno je dezinficirati na početku i na kraju svake smjene, a najmanje dvaput dnevno. Čišćenje se provodi u vrijeme kada su djeca u dvorištu ili nakon njihovog odlaska. Prostorije je obvezno provjetravati više puta dnevno, svakako prije dolaska i nakon odlaska djece, i to u trajanju od najmanje pola sata ili, ako to vremenske prilike dopuštaju, da se ostavi otvoren prozor. Informatička učionica i sportska dvorana dezinficiraju se nakon svakog razreda isto kao i stolovi u holu škole ili blagovaoni nakon jela svakog pojedinog razreda .

**Provjetravanje:** o provjetravanju prostorija prije i nakon početka nastave brigu vode spremačice, a za vrijeme trajanja nastavnih sati učitelji/ce. Učitelji/ce su obvezni ostaviti otvorene prozore prilikom dnevnog odlaska u školsko dvorište ili na sat TZK na školsko igralište.

Upute za čišćenje:

[Čišćenje i dezinfekcija prostora bez oboljelih od COVID-19](https://www.hzjz.hr/wp-content/uploads/2020/03/Ciscenje-i-dezinfekcija-prostorije-bez-oboljelih-od-COVID-19-5.3.2020..pdf)

[Čišćenje i dezinfekcija prostora u kojima je boravila osoba pod sumnjom na zarazu COVID-19](https://www.hzjz.hr/wp-content/uploads/2020/03/Ciscenje-i-dezinfekcija-prostora-u-kojima-je-boravila-osoba-pod-sumnjom-na-zarazu-COVID-19-5.3.2020..pdf)

[Koronavirus – najnovije preporuke](https://www.hzjz.hr/sluzba-epidemiologija-zarazne-bolesti/koronavirus-najnovije-preporuke/)

Ravnateljica

Lidija Smrndić, mag. prim. educ.

* Protokol je usklađivan s naknadno dobivenim uputama i naputcima.